Pauls Teodors Kerkoviuss

Pauls Teodors Kerkoviuss (; dzimis  Rīgā, miris  Magdeburgā) bija vācbaltu žurnālists, redaktors un šahists.Datubāze „Latviešu grāmatniecības darbinieki līdz 1918. gadam”http://www.geni.com/people/Paul-Theodor-Kerkovius/6000000029140905804

 Biogrāfija 
Mācījies Rīgas pilsētas ģimnāzijā. Pēc tās beigšanas strādājis H. Štīdas un J. Hammera tirdzniecības uzņēmumos. Strādājis par žurnālistu vācu laikrakstā "Rigasche Rundschau", vēlāk pārgājis uz "Rigaer Tageblatt" redakciju. 1903. gadā kļuvis šīs avīzes līdzīpašnieks, redaktors un izdevējs.

 Šaha aktivitātes 
No 1899. gada līdz 1921. gadam bija Rīgas Šaha biedrības priekšsēdētājs. "Paula Kerkoviusa laikā, biedrība piedzīvoja savas vēstures vislielāko uzplaukumu un lika pamatakmeni savai labai slavai, kas Rīgas Šaha biedrību padarīja pazīstamu visā pasaulē".Bētiņš, Kārlis, Šahs Latvijā līdz 1940. gadam / Kārlis Bētiņš, Arv[īds] Kalniņš un V. Petrovs. Rīga : Valters un Rapa, 1940.- 8. lpp., 315 lpp.
No 1902. gada P. Kerkoviuss kopā ar K. Bētiņu turpina almanaha "Baltische Schachblätter" izdošanu un laika periodā līdz 1912. gadam papildus F. Amelunga izdotajām 8 burtnīcām iespiež vēl četras. P. Kerkoviuss arī pats piedalās šaha turnīros. 1924.gada Rīgas turnīrā viņš bija trešais aiz H. Matisona un F. Apšenieka. Encyclopedia of Latvian chessplayers : 1900-2000 / compiled by Val Zemitis ; editors, J. Vitomskis ... [et al. ]. [ASV : b. n.], 2009 2 sēj. : il., portr. ; 29 cm.

 Atsauces 

 Ārējās saites 
 P. Kerkoviusa šaha partijas

Kategorija:1868. gadā dzimušie
Kategorija:Rīgā dzimušie
Kategorija:1940. gadā mirušie
Kategorija:Latvijas žurnālisti
Kategorija:Latvijas šahisti
Kategorija:Vācbaltieši